คือมีอะไรกับแฟนครั้งแรก สวมถุงยางอนามัย แต่พอหลังจากนั้นก็มีตกขาวสีเขียวปนเหลืองออกมาตลอดเลยค่ะ ควรจะทำอย่างไรดีคะ
สวัสดีค่ะ การมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 2%อีกทั้งยังจะป้องกันการติดโรคติดต่อทางเพศสัมพันธ์ต่างๆได้ด้วยโดยการที่มีตกขาวสีเขียวปนเหลืองออกมานั้น จัดเป็นสีที่ผิดปกติ อาจมีภาวะการติดเชื้อของช่องคลอดจากปากมดลูก ไม่ว่าจะเป็นเชื้อรา เชื้อแบคทีเรีย หรือเชื้อกลุ่มโพรโทซัวได้หากยังมีอาการเป็นมากต่อเนื่อง ควรไปพบแพทย์เพื่อตรวจเพิ่มเติมและนำตัวอย่างตกขาวที่ผิดปกติไปตรวจร่วมด้วย เบื้องต้นงดการมีเพศสัมพันธ์ ไม่ซื้อยาเหน็บหรือสอดใดๆมาใช้เอง